Оьрсий х1инца 1еминера Грозный ларъян, нагахь хьалха гонах бина вал, чу хи хецна харш кхачаме лоруш хиллехь, х1инца кхечу кепара яра дуьхьало. Г1алел генна ара а яьхна, суьйра кхоьрте, я уллорачу б1аьрзнаш т1е а яккхийн тоьпаш х1иттийнера. Цара даш а тоьхна говраш эгон йолийча, бухабовлура нохчий. Ткъа хина харш и лардеш долу ха а царна х1умма доцург дара. Хичухула ша лодканаш санна йог1ура нохчийн говраш, ц1ерга лелха, хих йовла 1амийна йолу. Г1опа чубаьхкича, воза-декъал нохчий аравер ву бохург бакъ дацара: дийнна эскар охьадиллара цара, шаьш а летий лара. Бовдийта леррина гечош шайна дитича а, буха ца бовлура. Цхьа а т1еман тактика царна евзаш яцара: латар, валар дара нохчийн коьртаниг.